Mesozoikum dipuntandhani kaliyan kagiyatan tektonik, iklim, lan evolusi.[3] Bawana-bawana kanthi alon ngalami éwah-éwahan saking sami nyawiji setunggal kaliyan setunggalipun dados kadosta kahanan sapunika.[3] Éwah-éwahan punika nuwuhaken spesiasi lan manéka werni pangembangan evolusi ingkang wigati sanèsipun. Iklim anget ingkang kadadosan ing sadangunipun periode ugi nyepeng peran wigati kanggé evolusi lan diversifikasi spesies kéwan énggal.[3] Ing pungkasanipun jaman punika, dhasar-dhasar pagesangan modern wiwit kawangun.[3] Mesozoikum kadadosan kirang langkung 180 yuta warsa dangunipun, antawisipun 251 ngantos 65 yuta warsa kepengker. Jaman mesozoikum dipunpérang dados tigang era, inggih punika Trias, Jura, lan Kapur.[3]